text: Esbjergenser cykler 777 km på et døgn
  15 februar 2015 kl. 16.35
  Gymnasielærer og ekstremsportsudøver Anders Tesgaard er blevet nummer tre i et amerikansk udholdenhedsløb. På 24 timer har han cyklet 777,6 kilometer.
  Han har to gange cyklet tværs over USA. For få timer siden gennemførte han en meget kort men også uhyggelig krævende disciplin. Anders Tesgaard har i et helt døgn trampet i pedalerne med en gennemsnitshastighed på over 30 kilometer i timen.
  Da Anders Tesgaard kørte over USA var gennemsnitshastigheden noget lavere, der tog det ham til gengæld også ni døgn 17 timer og 27 minutter at køre 4.830 kilometer.
  24-timers løbet blev kørt på den berømte racerbane Sebring International Raceway, som er USA? s ældste racerløbsbane.
  